Surah; Surah; (Larabci سورة) sūrah, jam'i surori larabci سور, suwar) surah kalma ce dake nufin wani bangare daga cikin Alkur'ani mai tsarki. Akwai adadin surori dari da goma sha hudu (114) acikin Qur'ani, kuma kowace surah ta karkasu zuwa ayoyi. surorin alkur'ani dai sun kasu ne daban-daban, wasu masu tsawo wasu gajeru. Surar datafi kowace surah gajarta acikin alkur'ani itace suratul (Al-Kawthar) kuma tana da gajerun ayoyi uku ne kacal, surah mafi tsawo itace suratul (Al-Bakara) wadda keda ayoyi Dari biyi da tamanin da shida (286). Daga cikin surori Dari da sha hudu (114) na alkur'ani, guda 86 ansaukar dasu ne a garin Makkah wadanda akekira da Surah Makiyya, sai guda ashirin da takwas (28) kuma a garin Madina sune akekira da are Surah Madaniyya. Wadannan rabe-raben na surorin yafaru ne sakamakon wurin da aka saukar da surorin; inda duk wata surah da aka saukar bayan hijirar manzon Allah Muhammad zuwa madina (Hijrah), sai akewa surorin lakabi da Madaniyya, sannan duk surar data sauka kafin yin hijira itace akekira da Makiyya.